Document ID: 31990D0256

Komisijas lēmums
(1990. gada 10. maijs),
ar ko nosaka tīršķirnes vaislas aitu un kazu audzēšanas uzraudzības un ģenētiskās vērtības aprēķināšanas metodes
(90/256/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas Līgumu,
ņemot vērā Padomes 1989. gada 30. maija direktīvu 89/361/EEK par tīršķirnes vaislas aitu un kazu audzēšanu [1], un jo īpaši tās 4. panta trešo ievilkumu,
tā kā dalībvalstīs jau izmantotās tīršķirnes vaislas aitu un kazu produktivitātes uzraudzības un ģenētiskās vērtības aprēķināšanas metodes ir līdzīgas;
tā kā šī iemesla dēļ šo metožu sīki izstrādātie noteikumi ir tā jāizlīdzina, lai rezultāti ir salīdzināmi;
tā kā šajā lēmumā paredzētie pasākumi ir saskaņoti ar Pastāvīgo zootehnikas komiteju,
IR PIEŅĒMUSI ŠO LĒMUMU.
1. pants
Tīršķirnes vaislas aitu un kazu produktivitātes uzraudzības metodes un ģenētiskās vērtības noteikšanas metodes ir tādas, kā izklāstīts pielikumā.
2. pants
Šis lēmums ir adresēts dalībvalstīm.
Briselē, 1990. gada 10. maijā

Labels: 16
6